
ประกาศองค์การบริหารส่วนตำบลแหลม
เรื่อง  สอบราคาซื้อครุภัณฑ์การศึกษา สำหรับศูนย์พัฒนาเด็กเล็ก
(เครื่องคอมพิวเตอร์ชนิดตั้งโต๊ะ)

……………………………………


ด้วยองค์การบริหารส่วนตำบลแหลม มีความประสงค์จะสอบราคาซื้อครุภัณฑ์การศึกษา สำหรับศูนย์พัฒนาเด็กเล็ก  (เครื่องคอมพิวเตอร์ชนิดตั้งโต๊ะ) จำนวน ๕ ศูนย์ จำนวน ๕ ชุด (รายละเอียดตามเอกสารแนบท้ายประกาศ)




วงเงินงบประมาณดำเนินการ  ๑๓๐,๐๐๐.๐๐ บาท (-หนึ่งแสนสามหมื่นบาทถ้วน-)


ผู้มีสิทธิเสนอราคาต้องมีคุณสมบัติต่อไปนี้

๑.  เป็นผู้มีอาชีพขายพัสดุตามประเภทที่สอบราคาซื้อดังกล่าว

๒. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยงานบริหารราชการส่วนท้องถิ่น  ในขณะที่ยื่นซองสอบราคา

๓.  ไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย        เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

๔.  ไม่เป็นผู้ได้รับผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลแหลม  ณ  วันประกาศสอบราคา   หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาซื้อครั้งนี้

กำหนดยื่นซองสอบราคาในวันและเวลาราชการ  ระหว่างวันที่  ๑๑ มีนาคม  พ.ศ.  ๒๕๕๖  ถึงวันที่  ๒๒ มีนาคม  พ.ศ.  ๒๕๕๖  ระหว่างเวลา ๐๘.๓๐ – ๑๖.๓๐ น. ณ ส่วนการคลัง องค์การบริหารส่วนตำบลแหลม อำเภอหัวไทร จังหวัดนครศรีธรรมราช และในวันที่ ๒๕ มีนาคม ๒๕๕๖ เวลา ๐๘.๓๐-๑๒.๐๐ น. ยื่นซอง ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ ณ ที่ว่าการอำเภอหัวไทร  จังหวัดนครศรีธรรมราช

กำหนดเปิดซองสอบราคาในวันที่  ๒๖ มีนาคม  พ.ศ.  ๒๕๕๖  ตั้งแต่เวลา  ๑๐.๐๐  น.  เป็นต้นไป  ณ  ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ  ณ  ที่ว่าการอำเภอหัวไทร  จังหวัดนครศรีธรรมราช



ผู้สนใจติดต่อขอรับเอกสารสอบราคา ได้ที่งานพัสดุ  ส่วนการคลัง  องค์การบริหารส่วนตำบลแหลม อำเภอหัวไทร จังหวัดนครศรีธรรมราช ระหว่างวันที่ ๑๑ มีนาคม  พ.ศ. ๒๕๕๖ ถึงวันที่ ๒๒ มีนาคม พ.ศ. ๒๕๕๖ ระหว่างเวลา ๐๘.๓๐-๑๖.๓๐ น. สอบถามรายละเอียดทางโทรศัพท์หมายเลข  ๐ – ๗๕๔๗ - ๘๑๓๐ ในวันและเวลาราชการ หรือดูรายละเอียดได้ที่ www.leam.go.th, www.nakhonsithammarat.go.th และwww.gprocurement.go.th 
   
                    ประกาศ  ณ  วันที่   ๑๑  เดือนมีนาคม  พ.ศ. ๒๕๕๖

 (นายเสทือน ถาวรนุรักษ์)




   นายกองค์การบริหารส่วนตำบลแหลม
